Diari Oficial de la Generalitat Valenciana


Sumari del DOGV 1625, del 19-09-1991 (1991/903570)

Bases dels Premis València Innovació 1991.
------------------------------------------

### Dades del document

Número de DOGV
:   1625

Data del DOGV
:   19-09-1991

Secció del DOGV
:   I. DISPOSICIONS GENERALS

Número del document
:   1991/903570


Data del document
:   19-09-1991

Organisme emissor


Tipus de document
:   Anunci

Descriptors 

:   * disseny del producte
    * política industrial
    * innovació
    * investigació
    * distinció honorífica
    * premi cultural
    * qualitat del producte

BASES DELS PREMIS VALENCIA INNOVACIO 1991 [91/4853]  
Finalitat dels premis: és fonamental que la idea de la innovació com a element determinant de la competitivitat industrial siga assumida pel major nombre d'empreses professionals de la Comunitat Valenciana, i també per la societat en general.  
Un dels principals mitjans de transmissió d'aquesta idea és la promoció de les empreses que han sabut incorporar la innovació en algun dels àmbits de la seua activitat. Aquesta és la finalitat dels premis València Innovació: atorgar prestigi i difondre el treball innovador de les empreses, concretament en els camps de:  
- Disseny industrial.  
- Disseny moda.  
- Qualitat.  
- Investigació i desenvolupament i diversificació industrial.  
Modalitats: D'acord amb la seua finalitat, l'edició de 1991 dels premis consta de les modalitats següents:  
- Disseny Industrial  
Innovació considerada: incorporació del disseny industrial en el desenvolupament de nous productes.  
Aspectes valorats: aportacions innovadores, que contribuesquen a augmentar el nivell de qualitat, imatge i prestacions dels productes.  
- Disseny Moda  
Innovació considerada: incorporació creativa dels coneixements de les tendències de moda en el desenvolupament de nous productes o col·leccions.  
Aspectes valorats: estètica, característiques innovadores, adequació als plantejaments de les avantguardes culturals i socials, utilització de suports materials i elements adequats a les tendències de la moda i la qualitat del producte en el seu desenvolupament. Estratègia d'imatge demarca:  
- Qualitat  
Innovació considerada: implantació de programes de millora de qualitat en fabricació, desenvolupament de productes, comercialització i, en general, en els diferents apartats que componen la gestió.  
Aspectes valorats: especialment, l'assimilació i la posada en pràctica per tots els components de l'empresa dels conceptes de la qualitat total.  
- Investigació i desenvolupament i diversificació industrial  
Innovació considerada: resultats obtinguts per les empreses en el desenvolupament i la investigació de nous productes o sistemes de fabricació que signifiquen un avanç tecnològic notable.  
Aspectes valorats: materials d'altes especificacions, maquinària amb noves funcions, nous sistemes de fabricació i, en general, tota generació de coneixements que permeta la fabricació de productes no existents o la millora dels sistemes de fabricació. Així mateix, es valoren les expectatives d'expansió, cap a nous sectors amb un alt potencial de creixement que produeix la innovació realitzada.  
Condicions de participació:  
-.Requisits de l'empresa  
- Pertànyer a alguna de les activitats industrials que s'indiquen en l'annex final d'aquestes bases, segons la CNAE.  
- Tenir la seu o almenys, una instal·lació a la Comunitat Valenciana.  
- No haver obtingut cap premi València Innovació en qualssevol de les edicions anteriors per a la mateixa modalitat de premis.  
- Estar al dia en el pagament de les obligacions tributàries i front a la Seguretat Social.  
- Les empreses participants sols podran presentar-se a una modalitat de premis.  
Requisits del projecte presentat  
- Ajustar-se a alguna de les modalitats convocades.  
- Estar desenvolupat en una instal·lació ubicada a la Comunitat Valenciana.  
- Haver-se conclòs entre el 17 d'octubre de 1990 i el 15 d'octubre de 1991 o que puga aportar-se resultats concrets i tangibles del seu desenvolupament en aquest període.  
Tramitació  
Presentar a l'Impiva un dossier sobre el projecte (d'acord amb un model de document proporcionat pel propi Impiva) abans del 15 d'octubre de 1991.  
Fases dels premis  
Nomenament  
D'entre les empreses presentades, quatre comissions de qualificació designades pel President de l'Impiva proposaran una selecció d'aquelles que han d'optar finalment als premis. La llista d'aquestes empreses nomenades s'establirà el 24 d'octubre.  
Les empreses nomenades podran presentar fins el 22 de novembre aquella informació addicional sobre el projecte que es considere oportuna. A més, l'Impiva podrà sol·licitar també informació complementària sobre l'activitat general de l'empresa, la seua capacitat i els seus recursos.  
En el cas de les modalitats de disseny industrial i moda, les empreses nomenades hauran de presentar el producte amb el qual concursen per a la seua valoració pel jurat corresponent, en un lloc que es comunicarà en el seu moment. Si per les seues dimensions, valor o altres motius no es pot traslladar el producte, haurà de presentar al jurat un dossier que en permeta la valoració. (Els productes presentats quedaran en qualitat de dipòsit per un període que no excedirà els 30 dies, i les despeses de trasllat correran a càrrec de l'empresa).  
Elecció de les empreses premiades  
Dins de cada modalitat, un jurat designat pel President de l'Impiva emetrà una acta amb tres empreses premiades. Els premis no podran ser declarats deserts.  
El president de cada jurat tindrà el vot de qualitat en cas d'empat.  
Proclamació dels premis  
D'acord amb les actes, l'Impiva farà públics els premis durant un acte que se celebrarà amb aquesta finalitat.  
Dotació  
En cada modalitat s'entregaran tres premis dotats cada un amb tres milions (3.000.000) de pessetes i un trofeu.  
L'Impiva farà efectiva la quantitat corresponent a cada premi totalment o parcial, després de la justificació per part de l'empresa guardonada de les despeses efectuades en una quantia equivalent, en concepte de qualsevol tipus d'acció de comunicació (publicitat, fullets, catàlegs ... ) duta a terme per a donar a conèixer el projecte presentat al concurs, promoure la marca comercial que el suporta, exposar les qualitats de l'empresa o difondre les conseqüències del projecte; haurà d'utilitzar en aquestes accions el logotip de València Innovació '91.  
L'empresa premiada disposarà fins l'1 de desembre de 1992 per a justificar aquestes despeses de la manera següent:  
- Escrit i/o material gràfic que il·lustre les accions executades i els objectius obtinguts.  
- Justificants de pagament a través de les factures. En cas de pagaments en moneda estrangera s'inclourà el document bancari de contravalor.  
- Estar al dia de les obligacions tributàries i front a la Seguretat Social.  
Disposició final  
Les empreses participants en els premis València Innovació renuncien a tota classe d'acció judicial o extrajudicial contra la decisió dels jurats o comissions, pel sol fet de participar.  
El Conseller d'Indústria, Comerç i Turisme i President de l'Impiva:  
Andrés García Reche.  
ANNEX  
Divisió Agrupació Grup Text Comentaris  
   
 0 06 Pesca i piscicultura Només en allò que fa  
 referència a instal·lacions  
 industrials.  
 0 01 0190.3 Llavors i plantes de viver  
 1 Energia i aigua Completa  
 2 Extracció i transformació de  
 minerals no energètics i   
 productes derivats. Indústria  
 química Completa  
 3 Indústries transformadores de  
 metalls. Mecànica precisió Completa  
 4 Altres indústries manufactureres Completa  
 5 Construcció Completa  
 6 67 Reparacions  
 8 84 845 Explotació electrònica por En allò que fa referència  
 compte d'altri al desenvolupament de  
 productes de software.  
Les empreses incloses en els epígrafs anteriors son la totalitat de les que tenen taller de fabricació pròpia.  
Els «editors de producte» també podran accedir al concurs sempre que justifiquen específicament que han realitzat aquest tipus d'activitat en el projecte presentat.  
S'enten per «editors de productes», al efecte d'aquesta convocatòria, aquelles empreses de serveis que contracten o realitzen el disseny d'un producte i en subcontracte la fabricació per tal de comercialitzar-lo, elles mateixa, posteriorment.